
PROJEKTAS








BIRŠTONO SAVIVALDYBĖS

2020 METŲ SOCIALINIŲ PASLAUGŲ PLANAS


I. ĮVADAS


1. Bendra informacija

Vadovaujantis Lietuvos Respublikos socialinių paslaugų įstatymo 13 straipsnio 3 dalimi, Birštono savivaldybės Socialinės paramos skyrius kasmet organizuoja Socialinių paslaugų plano sudarymą ir teikia jį tvirtinti Birštono savivaldybės tarybai. Birštono savivaldybės 2020 m. socialinių paslaugų planas parengtas vadovaujantis Socialinių paslaugų planavimo metodika, patvirtinta Lietuvos Respublikos Vyriausybės 2006 m. lapkričio 15 d. nutarimu Nr. 1132, Lietuvos Respublikos socialinės apsaugos ir darbo ministerijos 2007 m. balandžio 12 d. įsakymu Nr. A1-104 „Dėl Socialinių paslaugų plano formos ir socialinių paslaugų efektyvumo vertinimo kriterijų patvirtinimo“.  
Birštono savivaldybės 2020 m. socialinių paslaugų plano tikslai atitinka:  
1. Valstybės ilgalaikės raidos strategijos pagrindinį tikslą „Sukurti aplinką plėtoti šalies materialinei ir dvasinei gerovei, kurią apibendrintai nusako žinių visuomenė, saugi visuomenė ir konkurencinga ekonomika“ ir kryptį „Plėsti socialinę paramą ir įveikti skurdą bei socialinę atskirtį“ bei priemones „Įvykdyti socialinių paslaugų reformą, kuri apibrėžtų veiksmingesnius socialinių paslaugų organizavimo būdus, skatintų pačius paslaugų gavėjus ieškoti savęs gelbėjimo būdų, pertvarkytų paslaugų finansavimą, sukurtų bendrą socialinių paslaugų standartų, kokybės vertinimo ir kontrolės mechanizmą“, „Teikti prevencines ir reabilitacines socialines paslaugas socialinės atskirties grupėms, prievartą ir išnaudojimą patyrusiems, sergantiems priklausomybės ligomis, grįžusiems iš įkalinimo vietų ir kitiems asmenims“, kitas priemones. 
2. Birštono savivaldybės 2013–2020 metų strateginiame plėtros plane, patvirtintame Birštono savivaldybės tarybos 2012 m. spalio 26 d. sprendimu Nr. TS-172, suformuluoto 1 prioriteto „Savivaldybės bendruomenės poreikių tenkinimas“ 1.2 tikslą „Siekti didesnio asmens ir visuomenės saugumo“. Taip pat šio tikslo uždavinius: 
1.2.1. užtikrinti prieinamas ir kokybiškas socialines ir sveikatos priežiūros paslaugas;
1.2.2. modernizuoti socialinių ir sveikatos priežiūros paslaugų infrastruktūrą. 
Socialinė veikla Birštono savivaldybėje yra įgyvendinama vadovaujantis šiais pagrindiniais teisiniais dokumentais:
1.  Lietuvos Respublikos Konstitucija. 
2.  Lietuvos Respublikos socialinių paslaugų įstatymu. 
3.  Kitais poįstatyminiais aktais (su pakeitimais): 
3.1. Socialinių paslaugų katalogu (2006-04-05 SADM įsak. Nr. A1-93); 
3.2. Asmens (šeimos) socialinių paslaugų poreikio nustatymo ir skyrimo tvarkos aprašu ir senyvo amžiaus asmens bei suaugusio asmens su negalia socialinės globos poreikio nustatymo metodika (2006-04-05 SADM įsak. Nr. A1-94); 
3.3. Mokėjimo už socialines paslaugas tvarkos aprašu (2006-06-14 LRV nutarimas
 Nr. 583);
3.4. Socialinės rizikos vaiko ar likusio be tėvų globos vaiko socialinės globos poreikio nustatymo metodika (2006-06-27 SADM įsak. Nr. A1-179); 
3.5. Socialinės globos poreikio vaikui su negalia nustatymo metodika (2006-09-09 SADM įsak. Nr. A1-255); 
3.6. Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašu (2018-01-19 SADM įsak. Nr. A1-28);
3.7. Socialinių paslaugų finansavimo ir lėšų apskaičiavimo metodika (2006-10-10 LRV nutarimas Nr. 978);
3.8. Birštono savivaldybės tarybos 2019 m. kovo 1 d. sprendimu Nr. TS-38 „Birštono savivaldybės asmens (šeimos) socialinių paslaugų poreikio nustatymo, skyrimo ir organizavimo tvarkos aprašo 61 punkte nurodytais atvejais ar kituose teisės aktuose nurodyta tvarka.“ 
3.9. Birštono savivaldybės tarybos 2013 m. kovo 1 d. sprendimu Nr. TS-38 „Dėl Birštono savivaldybės  gyventojų mokėjimo už socialines paslaugas tvarkos aprašo patvirtinimo“ ir kitais teisės aktais reglamentuojančiais socialinių paslaugų teikimą;
Rengiant šį Socialinių paslaugų planą, buvo naudojami Statistikos departamento prie LR Vyriausybės, Užimtumo tarnybos prie Lietuvos Respublikos socialinės apsaugos ir darbo ministerijos, Savivaldybės administracijos struktūrinių padalinių (Socialinės paramos, Teisės ir civilinės metrikacijos, Biudžeto ir apskaitos, Švietimo, kultūros ir sporto skyrių), BĮ Nemajūnų dienos centro, Birštono savivaldybės neįgaliųjų draugijos ir kitų socialinių įstaigų, nevyriausybinių organizacijų pateikti duomenys.  
Šiame Socialinių paslaugų plane vartojamos sąvokos atitinka Lietuvos Respublikos socialinių paslaugų įstatyme ir kituose teisės aktuose apibrėžtas sąvokas. 

2. Socialinių paslaugų teikimo ir plėtros tikslai

Atsižvelgiant į pažeidžiamiausių visuomenės grupių poreikius Birštono savivaldybės 2020 m. socialinių paslaugų plane orientuojamasi į teikiamų nestacionarių socialinių paslaugų kokybės ir efektyvumo, socialinių paslaugų įvairovės ir prieinamumo užtikrinimą. 
Tikslui įgyvendinti numatyti trys uždaviniai: 
· užtikrinti paslaugas neįgaliesiems ir pagyvenusiems asmenims. 
· aktyvinti vaikų globos šeimoje procesą. 
· plėsti paslaugas šeimoms ir vaikams.


3. Socialinių paslaugų plano rengėjai

Socialinių paslaugų planą rengė Birštono savivaldybės administracijos Socialinės paramos skyriaus (toliau – Skyrius), kuris yra atsakingas už socialinių paslaugų planavimą, organizavimą ir administravimą, specialistai:
1. Skyriaus vedėja Milda Astašauskienė.
2. Skyriaus vedėjo pavaduotoja Vilma Burbienė.
Planas buvo parengtas bendradarbiaujant su socialiniais partneriais: BĮ Nemajūnų dienos centru, Birštono savivaldybės neįgaliųjų draugija bei kitomis nevyriausybinėmis organizacijomis ir kt. 
Plano finansinę dalį ruošė Biudžeto ir apskaitos skyriaus buhalterė Justina Raišytė.

II. BŪKLĖS ANALIZĖ

4. Savivaldybės socialinės ekonominės ir demografinės situacijos įvertinimas

Lietuvos statistikos departamento duomenimis, 2019 metų pradžioje Lietuvoje gyveno  2 mln. 794 tūkst. gyventojų. 2018 metų pradžioje Lietuvoje gyveno 2 mln. 809 tūkst. gyventojų. 2017 metų pradžioje – 2 mln. 848 tūkst. gyventojų, 2016 metų pradžioje – 2 mln. 889 tūkst. gyventojų. Šie skaičiai rodo, kad keletą pastarųjų metų Lietuva kasmet neteko apie 40 tūkst. gyventojų. 2019 m. pradžios rodikliai geresni, šalis neteko 15 tūkst. gyventojų, tačiau emigracijos problema Lietuvoje išlieka labai aktuali.
Birštono savivaldybės administracijos Teisės ir civilinės metrikacijos skyriaus duomenimis, 2019 m. spalio 1 d. Savivaldybėje gyvenamąją vietą deklaravę 4 544 gyventojai, mieste – 3 349 gyventojai (iš jų 15 įtraukti į gyvenamosios vietos neturinčių asmenų apskaitą), kaime – 1195 gyventojai, 2019 m. sausio 1 d. – 4 566 gyventojai, mieste – 3 375 (iš jų 26 asmenys įtraukti į gyvenamosios vietos neturinčių asmenų apskaitą), kaimiškosiose vietovėse – 1 191 gyventojas.
1 diagramoje pateiktas Lietuvos Respublikos bei Birštono savivaldybės gyventojų, skaičiaus mažėjimas. Iš pateiktų duomenų matyti, jog savivaldybės gyventojų skaičius, kaip ir šalies, kasmet mažėja.











1 diagrama. Gyventojų skaičiaus mažėjimas  Lietuvos Respublikoje ir Birštono savivaldybėje, skaičius 2009 m. – 2019 m. 



4.1. Vidutinis metinis gyventojų skaičius ir sudėtis

1 lentelė. Gyventojų skaičius ir sudėtis Birštono savivaldybėje
	Eil. Nr.
	Rodiklis
	2018-01-01
	2019-01-01
	2019-10-01
	Pokytis +- 2019-01-01 (lyginant su 2019-10-01)

	1.
	Gyventojų skaičius
	4651
	4566
	4544
	-22

	
	Iš jų:
	
	
	
	

	1.1
	Mieste
(deklaruoti gyventojai)
	2740
	3375
	3334
	-41

	1.2
	Kaime
(deklaruoti gyventojai)
	1844
	1191
	1195
	+4

	1.3
	Įtraukti į gyvenamosios vietos neturinčių asmenų apskaitą
	67
	26
	15
	-11

	2.
	Iš bendro gyventojų skaičiaus:
	
	
	
	

	2.1
	vaikai (iki 18 m.)
	659
	637
	627
	-10

	2.2
	pensinio amžiaus gyventojai (nuo 65 m.)
	1042
	1037
	1043
	+65

	2.3
	vaikai su negalia
	18
	17
	16
	-1

	3.
	Šeimos, patiriančios socialinę riziką  
	25
	15
	12
	-10

	4.
	Vaikų skaičius šeimose, patiriančiose socialinę riziką 
	51
	30
	25
	-21

	5.
	Darbingo amžiaus gyventojai (iki 65 m.)
	2950
	2887
	2874

	-13

	6.
	Šeimų, globojančių vaikus, skaičius / iš jų tėvų prašymu
	8/6
	8/5
	10/6
	0/-1

	7.
	Šeimose globojamų vaikų skaičius
	8
	10
	4
	-1

	8.
	Vaikai globojami institucijose
	0
	0
	0
	0

	9.
	Bedarbiai (įregistruoti per metus arba laikotarpį nuo metų pradžios)
	290
	155
	144
	-11



Iš pateiktų duomenų 1 lentelėje bei 2 diagramoje matyti, jog per paskutinius tris metus, mažėjant deklaruotų Birštono savivaldybės gyventojų skaičiui, gerokai sumažėjo darbingo amžiaus gyventojų bei vaikų iki 18 metų, pensinio amžiaus gyventojų skaičius išlieka stabiliausias. 
2 diagrama. Gyventojų socialinė sudėtis Birštono savivaldybėje 2016 m. – 2019 m. spalio 1 d.


4.2. Gyventojų socialinių paslaugų poreikius lemiantys veiksniai

Visuomenės senėjimas. Senyvo amžiaus asmenys – viena iš pagrindinių socialinių paslaugų gavėjų grupių Birštono savivaldybėje. Šią socialinę grupę veikia įvairūs amžių sąlygojantys veiksniai: pasitraukimas iš darbinės veiklos, žemas pragyvenimo lygis, sumažėjusios galimybės savarankiškai rūpintis asmeniniu (šeimos) gyvenimu ir dalyvavimu visuomeniniame gyvenime, sveikatos problemos, negalia, našlystė, dezorientacija greitai besikeičiančioje aplinkoje. 
Siekiama, kad senyvo amžiaus ir neįgalūs žmonės kaip galima ilgiau oriai gyventų jiems artimoje aplinkoje – savo namuose, todėl šios paslaugos (transporto organizavimas, pagalbos į namus, dienos socialinės globos asmens namuose paslaugos ir tik išskirtiniais atvejais apgyvendinimas socialinės globos įstaigose ir kt.). itin reikalingos vienišiems, senyvo amžiaus asmenims. Teikiant socialines paslaugas, gerinama ne tik senyvo amžiaus asmenų, bet ir jų vaikų (t. y. suaugusių darbingo amžiaus gyventojų) gyvenimo kokybė, sudarant galimybę aktyviau dalyvauti darbinėje veikloje. 
Negalia. Tai būsena, kai žmogus yra labiausiai pažeidžiamas dėl sveikatos būklės, todėl socialinės paslaugos, socialinės reabilitacijos paslaugos, būsto ir aplinkos neįgaliesiems pritaikymas ir kitos neįgaliųjų socialinės integracijos priemonės gali sumažinti neigiamą sveikatos sutrikimų poveikį gyvenimo kokybei, padidinti neįgalių asmenų savarankiškumą ir darbingumą bei atitinkamai užkirsti kelią socialinės atskirties rizikai.
Alkoholio, psichotropinių ir kitų medžiagų vartojimas bei psichologinė, fizinė ar seksualinė prievarta. Tai lemia vaikų ir šeimų, suaugusių asmenų socialinės rizikos patyrimą.
2019 m. spalio 1 d. Skyriaus turimais duomenimis, Birštono savivaldybėje gyvena 12 šeimų, patiriančių socialinę riziką, šiose šeimose auga 25 vaikai. (2018 m. – 18 šeimų, 36 vaikai.) Šeimoms pagal poreikį teikiam socialinių įgūdžių ugdymo ir palaikymo paslaugos. Nuo 2018 m. liepos 1 d. pagalba šeimoms dar labiau sustiprinta: su šeimomis dirba ne tik socialiniai darbuotojai, bet ir atvejo vadybininkas, vykdantis atvejo vadybos procesą.
Savivaldybėje taip pat gyvena ir  44 suaugę asmenys, patiriantys socialinę riziką. 
Birštono savivaldybės teritorijoje smurto atvejai gana reti, tačiau pasitaiko, todėl teikiama ir psichologinė pagalba, siekiama visais būdais užtikrinti labiausiai pažeidžiamų asmenų, ypač vaikų, saugumą. Teikiamomis socialinių įgūdžių ugdymo ir palaikymo bei tarpininkavimo ir kitomis paslaugomis siekiama palaikyti ir atstatyti šeimų savarankiškumą atliekant įvairias visuomeniniame ar asmeniniame (šeimos) gyvenime reikalingas funkcijas.

4.3. Kiti rodikliai
4.3.1. Gyventojų migracija

Savivaldybės administracijos Teisės ir civilinės metrikacijos skyriaus duomenimis, 2019 m. I-III  ketv. atvykimą į Birštono savivaldybė deklaravo 41 asmuo, išvykimą deklaravo –226 asmenys. 
Emigracijos ir imigracijos rodikliai 2016-2019 metais pavaizduoti 3 diagramoje.
3 diagrama. Emigracijos ir imigracijos situacija Birštono savivaldybės 2016 -2019 m.


4.3.2. Nedarbo lygis Birštono savivaldybėje

Užimtumo tarnybos prie Socialinės apsaugos ir darbo ministerijos duomenimis, bedarbių skaičius Savivaldybėje pastaraisiais metais mažėja, o įdarbintų asmenų skaičius didėja.
2 lentelė. Bedarbių skaičius Birštono savivaldybėje 2016 m. – 2019 m. I-III ketv. Vidutinis metinis bedarbių skaičius laikotarpio pabaigoje.
[image: D:\darbinis\SOC PASLAUGU PLANAI\2020 PLANAS\Laikotarpio pabaigos rodikliai.png]

 Įregistruotų, nusiųstų į priemones ir registruotų laisvų darbo vietų skaičiaus kaita 2016 m. – 2019 m. Birštono savivaldybėje pateiktas  4 diagramoje. 
4 diagrama. Įregistruotų bedarbių ir įdarbintų asmenų skaičiaus kaita 2016 m. – 2019 m. Birštono savivaldybėje. 	
[image: Rodiklių palyginimas][image: Rodiklių palyginimas]

Asmenų nedarbo priežastys įvairios – darbo neradimas arba nenoras dirbti, socialinių įgūdžių stoka, darbuotojų pasiūlos ir paklausos nesuderinamumas. 

3 lentelė. Ilgalaikių bedarbių skaičius Birštono savivaldybėje 2016 – 2019 metais. Vidutinis metinis ilgalaikių bedarbių skaičius
[image: Laikotarpio pabaigos rodikliai]
Bedarbiams savivaldybėje teikiamos informavimo, konsultavimo, tarpininkavimo, atstovavimo paslaugos tvarkant dokumentus, teikiant prašymus dėl socialinės paramos, vienkartinės pašalpos, būsto šildymo, geriamojo ir karšto vandens išlaidų kompensacijų,  Europos pagalbos labiausiai skurstantiems asmenims fondo paramos ir kitos paslaugos. 
4 lentelėje pateikta socialinės paramos gavėjų skaičiaus 2016–2019 metais dinamika Birštono savivaldybėje.
4 lentelė. Socialinės paramos gavėjų skaičius 2016 – 2019 metais.
	
	2016 m.
	2017 m.
	2018 m.
	2019 m. I-III ketv. 

	Socialinę pašalpą gavusių asmenų skaičius
	222
	142
	158
	113

	Būsto šildymo, geriamojo ir karšto vandens išlaidų kompensaciją gavusių asmenų skaičius
	259
	288
	425
	360

	Kredito, paimto daugiabučiam namui atnaujinti (modernizuoti), ir palūkanų apmokėjimo kompensacija
	95
	97
	114
	106

	Vienkartinę pašalpą gavusių asmenų skaičius
	146
	232
	153
	126



Socialinių pašalpų gavėjų skaičius nuo 2016 m. sumažėjo vos ne dvigubai. Šiam sumažėjimui įtakos turėjo atsigaunantis turizmas Birštone, naujų darbo vietų atsiradimas besiplečiančiose sanatorijose ir pan.
Siekiant visiško Savivaldybės gyventojų užimtumo, mažinant jų socialinę atskirtį ir stiprinant socialinę sanglaudą bei įgyvendinant bendrą šalies užimtumo rėmimo politiką, Savivaldybė vykdo Birštono savivaldybės gyventojų užimtumo didinimo programą (toliau – Programa), kurios metu registruoti asmenys įdarbinami laikino pobūdžio darbams (1-2 mėn.) ir turi galimybę užsidirbti pragyvenimui būtinų lėšų bei atnaujinti darbinius įgūdžius. Nuo 2017 m. II pusmečio už Gyventojų užimtumo didinimo programų įgyvendinimą atsakingas Skyrius. 2019 m. I-III ketvirčiais programos įgyvendinime dalyvavo ir buvo įdarbinti 5 asmenys. (2018 m. – 5 asmenys, 2017 m. ؘ– 8 asmenys.)
Siekiant integruoti asmenis į darbo rinką, Skyrius, vadovaudamasis Birštono savivaldybės gyventojų telkimo visuomenei naudingiems darbams tvarka, organizuoja visuomenei naudingų darbų atlikimą, kurių metu darbingo amžiaus asmenys, gaunantys socialinę pašalpą, kviečiami Savivaldybės bendruomenei naudingų darbų atlikimui.
2019 m. I – III ketvirčiais visuomenei naudingiems darbams buvo siųsti 37 socialinių pašalpų gavėjai, iš jų darbus atliko 24 asmenys, 5 asmenys neatliko visuomenei naudingos veiklos dėl pateisinamos priežasties, 8 – neatliko, neturint pateisinamų priežasčių, jiems buvo nutrauktas socialinės pašalpos mokėjimas. (2018 m. siųsti  49 asmenys, iš jų darbus atliko 38, 4 – neatliko dėl pateisinamos priežasties, 8 – neatliko be pateisinamos priežasties. 2017 m. siųsti – 35 asmenys, iš jų darbus atliko 26.) Bedarbiai nukreipiami į BĮ Birštono miesto tvarkymo tarnybą, Birštono savivaldybės pirminės sveikatos priežiūros centrą, Birštono meno mokyklą, Birštono gimnaziją, Sporto centrą, Seniūniją, BĮ Nemajūnų dienos centrą, Meno mokyklą ir kt.

4.3.3. Specialiųjų poreikių lygio nustatymas

Vadovaujantis Lietuvos Respublikos šalpos pensijų įstatymo Nr. I-675 1, 4, 7, 15, 16, 24 straipsnių pakeitimo ir 17, 18 straipsnių pripažinimo netekusiais galios įstatymo Nr. XIII-882, priimto 2017 m. gruodžio 12 d., ir Lietuvos Respublikos socialinės apsaugos ir darbo ministro 2018 m. lapkričio 27 d. įsakymo Nr. A1-667 „Dėl Lietuvos Respublikos socialinės apsaugos ir darbo ministro 2008 m. liepos 8 d. įsakymo Nr. A1-234 „Dėl Transporto išlaidų kompensacijų mokėjimo tvarkos aprašo patvirtinimo“ pakeitimo“, nuo 2019 m. sausio 1 d. šalpos išmokas bei transporto išlaidų kompensacijas skiria ir moka Valstybinio socialinio draudimo fondo valdybos prie Socialinės apsaugos ir darbo ministerijos teritoriniai skyriai. 
Vadovaujantis Lietuvos Respublikos socialinės apsaugos ir darbo ministro 2018 m. spalio 12 d. įsakymu Nr. A1-563 „Dėl specialiųjų poreikių lygio nustatymo asmenims, sukakusiems senatvės pensijos amžių, tvarkos aprašo patvirtinimo“, nuo 2019 m. sausio 1 d. specialiųjų poreikių lygį nustato Neįgalumo ir darbingumo nustatymo tarnyba prie Socialinės apsaugos ir darbo ministerijos.
Neįgalumo ir darbingumo nustatymo tarnybai nustačius asmeniui specialiųjų poreikių lygį, specialiąją tikslinę kompensaciją moka Skyrius. Skyriaus administruojamų minėtų išmokų dinamika pavaizduota 5 diagramoje.
5 diagrama. Skyriaus kas mėnesį administruojamų specialiųjų tikslinių kompensacijų kitimas 2016 m.– 2019 m. 

4.3.4. Būsto (aplinkos) pritaikymas neįgaliesiems 

Būsto (aplinkos) pritaikymo neįgaliesiems programos tikslas – pritaikyti būstą (aplinką) neįgaliajam asmeniui pagal jo poreikius, kad asmuo galėtų gyventi savarankišką ir visavertį gyvenimą, sėkmingai integruotųsi į visuomenę. 
5 lentelė. Būsto ir aplinkos pritaikymas suaugusiems asmenims Birštono savivaldybėje 2016 – 2019 metais.

	
	2016 m.
	2017 m.
	2018 m.
	2019 m. 

	Gauta prašymų
	2
	2
	6
	3

	Pritaikyta būstų 
	2
	2
	2
	1

	Valstybės biudžeto lėšos, Eur
	16363,59
	5667,43
	4901,99 
	3811,79

	Savivaldybės biudžeto lėšos, Eur
	6743,23
	3632,97
	3267,98
	2541,19

	Bendra suma, Eur
	23106,82
	9300,40
	8169,97
	6352,98

	Vidutinė būsto pritaikymo kaina
	11553,41
	4650,20
	4084,99
	6352,98

	
	
	
	
	



2017 m. liepos 5 d. Lietuvos Respublikos socialinės apsaugos ir darbo ministro įsakymu Nr. A1-363 patvirtinus Šeimų, auginančių vaikus su sunkia negalia, socialinio saugumo stiprinimo pritaikant būstą ir gyvenamąją aplinką 2017 metais tvarkos aprašą, atsirado galimybė pritaikyti būstą valstybės lėšomis sunkią negalią turinčiam vaikui. 2017 m. buvo pritaikytas 1 būstas. Pritaikymo darbai kainavo: 1047,64 Eur valstybės biudžeto lėšų.
Vadovaujantis 2018 m. liepos 11 d. Lietuvos Respublikos socialinės apsaugos ir darbo ministro įsakymu Nr. A1-360 „Dėl Šeimų, auginančių vaikus su sunkia negalia, socialinio saugumo stiprinimo pritaikant būstą ir gyvenamąją aplinką 2018 metais tvarkos aprašo patvirtinimo“, pritaikytas 1 būstas vaikui su sunkia negalia. Pritaikymo darbai kainavo 668,98 Eur valstybės biudžeto lėšų.
Vadovaujantis 2019 m. birželio 27 d. Lietuvos Respublikos socialinės apsaugos ir darbo ministro įsakymu Nr. A1-365 „Dėl Šeimų, auginančių vaikus su sunkia negalia, socialinio saugumo stiprinimo pritaikant būstą ir gyvenamąją aplinką tvarkos aprašo patvirtinimo“, 2019 m. nebuvo pritaikyta būstas vaikui su sunkia negalia, nes savivaldybėje yra trys šeimos, auginančios vaikus su sunkia negalia. Dviems vaikams iš minėtų šeimų būstai ir gyvenamoji aplinka pagal jų poreikius buvo pritaikyti 2017-2018 metais, o likusio vaiko šeima nepareiškė noro pritaikyti būsto ar gyvenamosios aplinkos.

4.3.5. Kitos specialiosios pagalbos priemonės

Savivaldybės vykdomos ir kitos priemonės, padedančios asmenims gauti pagalbą, pvz., teikiama Europos pagalbos labiausiai skurstantiems asmenims fondo parama, kuri skiriama asmenims, kurių mėnesinės pajamos vienam šeimos nariui neviršija 1,5 VRP (183,0 Eur).
6 lentelė. Europos pagalbos labiausiai skurstantiems asmenims fondo parama Birštono savivaldybėje.
	
	2016 m.
	2017 m.
	2018 m. 
	2019 m. I-III ketv.

	Europos pagalbos labiausiai skurstantiems asmenims fondo paramos gavėjų skaičius
	324
	246
	248
	197



Šeimos, kurių mėnesinės pajamos vienam šeimos nariui neviršija 1,5 VRP, 6 kartus per metus gauna būtiniausių maisto produktų davinius. Kiekvieną kartą maisto davinys skirtingas, davinį sudaro apie 6–8 rūšių produktai, tokie kaip įv. kruopos, makaronai, aliejus, cukrus, mėsos / žuvies konservai, sausi pusryčiai, saldintas pienas ir kt. Nuo 2018 m. parama minėtoms šeimoms papildyta  higienos priemonių rinkiniais, kurie yra dalijami 2 kartus per metus. 
Gautus maisto produktus Birštono mieste dalija Birštono parapijos Caritas, Savivaldybės kaimiškoje savivaldybės dalyje – BĮ Nemajūnų dienos centras, Birštono seniūnija. Higienos priemones 2018 metais dalijo Lietuvos Raudonojo Kryžiaus draugijos Birštono miesto komitetas. Higienos prekes 2019 m. dalijo Birštono mieste dalija Birštono parapijos Caritas, Savivaldybės kaimiškoje savivaldybės dalyje – BĮ Nemajūnų dienos centras, Birštono seniūnija. 
Taip pat Europos Komisijai pritarus Europos socialinio fondo agentūros Europos pagalbos labiausiai skurstantiems asmenims fondo veiksmų programos pakeitimams dėl papildančių priemonių (veiklų) finansavimo ir Savivaldybei gavus papildomų lėšų, 2018 m. rugpjūčio 20–21 d. Skyrius kartu su MB „Čiulba ulba“ organizavo 2 dienų stovyklą paramą maisto produktais gaunančių šeimų vaikams „Gamtos nuotykiai Birštone“. Išleista 770,00 Eur fondo lėšų. 2019 m. papildoma veikla nebuvo organizuojama.
Birštono savivaldybės BĮ Nemajūnų dienos centras kiekvienais metais aktyviai dalyvauja „Maisto bankas“ organizuojamose paramos akcijose. Surinkti maisto produktai išdalijami mažas pajamas gaunantiems asmenims (šeimoms).
7 lentelė. „Maisto bankas“ paramos akcijos rezultatai Birštono savivaldybėje 2017 – 2019 metais.
	Akcijos organizavimo laikotarpis
	Suaukota maisto produktų vnt.
	Suaukotų maisto produktų vertė Eur.
	Aukojusių žmonių skaičius
	Akcijoje dalyvavusių savanorių skaičius

	2017 m. pavasaris
	925
	1008,81
	289
	20

	2017 m. ruduo
	991
	1152,95
	343
	31

	2018 m. pavasaris
	1036
	1123,26
	385
	34

	2018 m. ruduo
	1244
	 1464,15
	368
	29

	2019 m. pavasaris
	1048
	1602,04
	372
	30

	2019 m. ruduo
	1051
	958,64
	377
	30




5. Esamos socialinių paslaugų infrastruktūros savivaldybėje analizė
Birštono savivaldybėje socialinių paslaugų tinklą sudaro tik nestacionarios paslaugų įstaigos. 
8 lentelė. Socialinių paslaugų infrastruktūra 2018 metais Birštono savivaldybėje:
	Eil. Nr.
	Socialinių paslaugų įstaigos tipas pagal žmonių socialines grupes1
	Socialinių paslaugų įstaigos pavadinimas
	Pavaldumas2
	Vietų (gavėjų) skaičius3

	
	
	
	
	Iš viso
	Iš jų finansuojamų Savivaldybės

	1.
	Socialinės globos namai
	nėra
	-
	-
	-

	2.
	Šeimynos
	nėra
	-
	-
	-

	3.
	Laikino gyvenimo namai
	nėra
	-
	-
	-

	4.
	Dienos socialinės globos centrai 
	BĮ Nemajūnų dienos centras (dienos soc. globos, integralios pagalbos paslaugos)
	Savivaldybė
	21
	Iš dalies

	5.
	Savarankiško gyvenimo namai
	nėra
	-
	-
	-

	6.
	Socialinės priežiūros centrai
	BĮ Nemajūnų dienos centras (teikia socialinės priežiūros paslaugas)
	Savivaldybė
	25
	Iš dalies

	
	
	Birštono savivaldybės neįgaliųjų draugija
	NVO
	33
	Iš dalies

	7.
	Bendruomeninės įstaigos (teikiamos bendrosios socialinės paslaugos)
	Birštono parapijos „Caritas“ bendruomenės namai
	NVO
	40
	40

	
	
	Birštono savivaldybės neįgaliųjų draugijos dienos užimtumo centras
	NVO
	55
	55


1 Lentelė užpildoma pagal Socialinių paslaugų kataloge (Žin., 2006, Nr. 43-1570) numatytus socialinių paslaugų įstaigų tipus. 
2 Apskrities, Savivaldybės, nevyriausybinių organizacijų, privačios ir kt. 
3 Maksimalus lankytojų skaičius per dieną.

5.1. Socialinių paslaugų infrastruktūros išsidėstymas ir socialinių paslaugų teikimo Savivaldybėje pakankamumo lygis

Skyrius yra atsakingas už socialinių paslaugų planavimą ir organizavimą, kontroliuojantis bendrųjų socialinių paslaugų ir socialinės priežiūros paslaugų kokybę bei teikiantis kitą socialinę pagalbą visoms aukščiau išvardytoms Birštono savivaldybės gyventojų grupėms.
Birštono savivaldybėje veikia trys nestacionarios socialinių paslaugų įstaigos, stacionarių paslaugų įstaigų nėra. Socialines paslaugas siekiama užtikrinti visoms galimoms paslaugų gavėjų grupėms pagal poreikį – suaugusiems asmenims su negalia ir jų šeimų nariams, senyvo amžiaus asmenims ir jų šeimoms, šeimoms, patiriančioms socialinę riziką ir jose augantiems vaikams, vaikams su negalia ir jų šeimoms, vaikams, likusiems be tėvų globos.  
Daugiausiai prašymų gaunama dėl socialinės priežiūros, dienos socialinės globos, integralios pagalbos paslaugų namuose, šių paslaugų poreikį 2019 metais tenkino šios socialinių paslaugų įstaigos: 
	BĮ Nemajūnų dienos centras;
	Birštono savivaldybės neįgaliųjų draugija;
· Birštono parapijos Caritas bendruomenės namai
Kaip jau minėta, savivaldybėje nėra nė vienos stacionarios socialinių paslaugų įstaigos, todėl atsiradus trumpalaikės ar ilgalaikės socialinės globos poreikiui, paslaugos perkamos kitų savivaldybių socialinių paslaugų įstaigose, atsižvelgiant į asmens pageidavimą ir socialinių paslaugų kainą. Daugiausiai Savivaldybės gyventojų pageidauja būti apgyvendinti Prienų globos namuose. Laukiančių dėl socialinių paslaugų suteikimo eilėse nėra.

6. Savivaldybės galimybių teikti socialines paslaugas ir socialinių paslaugų poreikio įvertinimas

2019 m. I-III ketv. skyriuje gauta 76 prašymai dėl įvairių socialinių paslaugų suteikimo, sustabdymo, atnaujinimo (2018 m. – 145 prašymai, 2017 m. – 141 prašymas, 2016 m. – 113 prašymų, 2015 m. – 87 prašymai). Prašymų skaičius didelis dėl to, kad Socialinių paslaugų sutartys buvo sudaromos vieniems metams. Socialinių paslaugų poreikio vertinimo rodikliai pavaizduoti 9 lentelėje. 
9 lentelė. Socialinių paslaugų poreikio vertinimas Birštono savivaldybėje 2019 m. I-III ketv.:
	Eil. Nr.
	Socialinių paslaugų rūšys pagal žmonių socialines grupes4
	Asmenų (šeimų) skaičius, kuriems socialinių paslaugų poreikis

	
	
	2019 m. įvertintas
	2019 m. nepatenkintas

	1
	2
	3
	4

	1.
	Ilgalaikė socialinė globa 
	6
	0

	1.1
	suaugusiems asmenims su  sunkia negalia
	5
	0

	1.2
	suaugusiems asmenims su negalia, senyvo amžiaus asmenims
	1
	0

	2.
	Trumpalaikė socialinė globa 
	0
	0

	3.
	Dienos socialinė globa institucijoje 
	1
	0

	3.1
	neįgaliems vaikams
	1
	0

	4.
	Dienos socialinė globa asmens namuose 
	22
	0

	4.1
	neįgaliems vaikams
	1
	0

	4.2
	suaugusiems neįgaliems asmenims
	3
	0

	4.3
	senyvo amžiaus asmenims
	17
	0

	5.
	Integrali pagalba asmens namuose
	13
	0

	6.
	Apgyvendinimas savarankiško gyvenimo namuose 
	-
	-

	7.
	Pagalba į namus  
	57
	0

	7.1
	senyvo amžiaus asmenims
	57
	

	8.
	Socialinių įgūdžių ugdymas ir palaikymas institucijoje 
	3
	0

	9.
	Socialinių įgūdžių ugdymas ir palaikymas asmens (šeimos) namuose 
	12
	0

	10.
	Laikinas nakvynės suteikimas
	-
	-

	11.
	Kitos socialinės priežiūros paslaugos: apgyvendinimo nakvynės namuose paslaugos
	0
	0



4 Lentelė užpildoma pagal Socialinių paslaugų kataloge žmonių socialinėms grupėms numatytas socialinių paslaugų rūšis. 

6.1. Savivaldybės organizuojamų socialinių paslaugų analizė 

Pagrindiniais socialinių paslaugų gavėjais Birštono savivaldybėje išlieka senyvo amžiaus asmenys ir jų šeimos bei suaugę asmenys su negalia ir jų šeimos. Kiti gavėjai – šeimos ir jose augantys vaikai, patiriantys socialinę riziką, suaugę asmenys, patiriantys socialinę riziką ir kt.
Paslaugos gyventojams skiriamos įvertinus socialinių paslaugų poreikį. Laukiančiųjų dėl socialinių paslaugų suteikimo eilėse nėra. 
       Žemiau esančioje lentelėje pateiktas Birštono savivaldybės galimybių teikti socialines paslaugas ir teikimo apimčių palyginimas su Lietuvos socialinių paslaugų išvystymo normatyvais. Šie normatyvai patvirtinti Lietuvos Respublikos socialinės apsaugos ir darbo ministro 2014 m. sausio 20 d. įsakymu Nr. A1-23 (Lietuvos Respublikos socialinės apsaugos ir darbo ministro 2016 m. spalio 25 d. įsakymu Nr. A1-578 redakcija). 
10 lentelė. Birštono savivaldybės galimybių teikti socialines paslaugas ir teikimo apimčių palyginimas su Lietuvos socialinių paslaugų išvystymo normatyvais.
	Eil. Nr.
	Socialinių paslaugų rūšys pagal žmonių socialines grupes
	10 000 gyventojų tenka
	4544 Birštono savivaldybės gyventojų tenka

	
	
	vietų1
	gavėjų2
	gavėjų

	1.
	Senyvo amžiaus asmenys ir jų šeimos
	

	1.1.
	Pagalba į namus
	x
	40
	57

	1.2.
	Dienos socialinė globa / integrali pagalba į namus
	x
	7
	18

	1.3.
	Dienos socialinė globa ir socialinė priežiūra įstaigoje (socialinių paslaugų centre, dienos centre, šeimos paramos centre, paramos šeimai tarnyboje, krizių centre ir kt.) 
	x
	60
(kartu su 2.3 papunkčiu
	0

	1.4.
	Apgyvendinimas savarankiško gyvenimo namuose
	2
	x
	0

	1.5.
	Trumpalaikė socialinė globa 
	1,2
	x
	0

	1.6.
	Ilgalaikė socialinė globa
	20
	x
	18

	2.
	Suaugę asmenys su negalia ir jų šeimos
	

	2.1.
	Pagalba į namus, socialinių įgūdžių ugdymas ir palaikymas asmens (šeimos) namuose
	x
	10
	0

	2.2. 
	Dienos socialinė globa / integrali pagalba į namus
	x
	4
	4/2

	2.3.
	Dienos socialinė globa ir socialinė priežiūra įstaigoje (socialinių paslaugų centre, dienos centre, šeimos paramos centre, paramos šeimai tarnyboje, krizių centre ir kt.)
	x
	60
(kartu su 1.3 papunkčiu)
	1

	2.4.
	Trumpalaikė socialinė globa
	1,5
	x
	0

	2.5.
	Apgyvendinimas savarankiško gyvenimo namuose
	4
	x
	0

	2.6.
	Ilgalaikė socialinė globa:
	
	
	

	2.6.1.
	grupinio gyvenimo namuose
	2
	x
	0

	2.6.2.
	socialinės globos namuose
	7
	x
	4

	3.
	Šeimos ir vaikai
	

	3.1.
	Šeimos socialinių įgūdžių ugdymas ir palaikymas jos namuose
	x
	43
	12

	3.2.
	Socialinių įgūdžių ugdymas ir palaikymas socialinės priežiūros centre (dienos centre, socialinių paslaugų centre, vaikų dienos centre, paramos šeimai centre ir kt.): 
	
	
	

	3.2.1.
	vaikų
	x
	30
	3

	3.2.2.
	šeimų
	x
	26
	3

	3.3.
	Šeimos apgyvendinimas laikino gyvenimo namuose (įstaigoje motinoms ir vaikams, krizių centre ir kt.), savarankiško gyvenimo namuose
	3,5
(kartu su 4.2 papunkčiu)
	x
	0

	3.4.
	Pagalba globėjui (rūpintojui), įvaikintojui
	x
	4,5
	

	3.5.
	Dienos socialinė globa / integrali pagalba į namus ir pagalba į namus vaikui su negalia (jo šeimai)  
	x
	1
	2


	3.6.
	Dienos socialinė globa ir socialinė priežiūra įstaigoje (socialinių paslaugų centre, dienos centre, šeimos paramos centre, paramos šeimai tarnyboje ir kt.) vaikui su negalia 
	11
	x
	3

	3.7.
	Trumpalaikė socialinė globa vaikui  su negalia
	2
	x
	0

	3.8.
	Ilgalaikė socialinė globa vaikui su negalia:
	
	
	0

	3.8.1.
	grupinio gyvenimo namuose 
	0,3
	x
	0

	3.8.2.
	socialinės globos namuose 
	0,2
	x
	0

	3.9.
	Ilgalaikė (trumpalaikė) socialinė globa likusiam be tėvų globos vaikui:
	
	
	0

	3.9.1.
	šeimynoje
	2
	x
	0

	3.9.2.
	bendruomeniniuose vaikų globos namuose
	4
	x
	0

	3.9.3.
	vaikų socialinės globos namuose
	2
	x
	0

	3.10.
	Apgyvendinimas savarankiško gyvenimo namuose be tėvų globos likusiems jaunuoliams, paliekantiems  institucinę globą 
	0,2
	x
	0

	4.
	Socialinės rizikos suaugę asmenys
	

	
4.1.
	Socialinių įgūdžių ugdymas ir palaikymas asmens namuose, socialinės priežiūros centruose (dienos centre, socialinių paslaugų centre, krizių centre, paramos šeimai centre ir kt.)
	x
	8
	0

	4.2.
	Asmens apgyvendinimas laikino gyvenimo namuose (įstaigoje motinoms ir vaikams, krizių centre ir kt.), savarankiško gyvenimo namuose 
	3,5
(kartu su 3.3 papunkčiu)
	x
	0

	4.3.
	Apgyvendinimas nakvynės namuose ir laikino apnakvindinimo vietose
	5,5
	x
	0

	4.4.
	Trumpalaikė socialinė globa psichologinės bei socialinės reabilitacijos įstaigoje
	1,5
	x
	0


1 Vietų skaičius socialinių paslaugų įstaigoje. 
2 Vidutinis gavėjų skaičius per mėnesį.

Plačiau apie savivaldybės socialinių paslaugų teikėjus:
Biudžetinė įstaiga Nemajūnų dienos centras įsteigta 2007 m. rugpjūčio 21 d., įsikūrusi Topolių g. 1, Geležūnų kaime, Birštono seniūnijoje. Ši įstaiga veiklą vykdo visoje Birštono savivaldybėje. Dienos centro pagrindinis tikslas – teikti socialinę pagalbą Birštono savivaldybės gyventojams (jų šeimos nariams), kurie dėl amžiaus, neįgalumo, socialinių problemų neturi arba praradę gebėjimus savarankiškai rūpintis asmeniniu (šeimos) gyvenimu, palaikyti socialinius ryšius su visuomene, padedant įveikti socialinę atskirtį, teikti aprūpinimo techninės pagalbos priemonėmis paslaugas, didinti Birštono savivaldybės kaimo gyventojų įsitraukimą į visuomeninį gyvenimą.
Nemajūnų dienos centre teikiamos įvairios socialinės paslaugos: bendrosios, pagalbos į namus, dienos socialinės globos, socialinių įgūdžių ugdymo ir palaikymo, asmens higienos ir priežiūros, aprūpinimo techninės pagalbos priemonėmis ir kitos paslaugos, įvardytos Socialinių paslaugų kataloge. Centre sėkmingai tęsiami nuo 2008 m. vykdomų vaikų dienos centrų projektai „Mums rūpi kaimo vaikų ir šeimų užimtumas“, nuo 2016 metų įgyvendinamas Europos socialinio fondo agentūros lėšomis finansuojamas projektas „Integrali pagalba į namus Birštono savivaldybėje“, nuo 2017 metų – „Paslaugų šeimai plėtojimas Birštono savivaldybėje“. 
Centre išvystyta ir vaikų užimtumo veikla, jame kiekvieną dieną po pamokų gausu vaikų iš aplinkinių kaimų. Vasaros metu vaikai Centro automobiliu atvežami kasdien iš visos Birštono savivaldybės. Centre vaikai turi galimybę ruošti pamokas, pavalgyti, užsiimti kūrybine veikla, sportuoti, naudotis kompiuteriu, ieškoti reikalingos papildomos medžiagos pamokoms, gauti psichologo konsultacijas. Suaugusieji – ieškoti informacijos, naudotis kopijavimo, fakso paslaugomis, skaityti spaudą, naudotis kompiuteriu, sportuoti, išsiskalbti, naudotis dušu, masažine kėde, transporto paslaugomis. Patalpose įrengta sporto salė, informatikos kabinetas, yra treniruokliai, stalo teniso, biliardo stalai ir kitos aktyviai veiklai reikalingos priemonės, veikia Birštono viešosios bibliotekos filialas.
Kartu su Europos socialinio fondo agentūra 2017 m. pradėtas įgyvendinti integralios pagalbos (globos ir slaugos) į namus paslaugų projektas suteikė galimybę sunkią negalią turintiems asmenims kuo ilgiau išlikti savo namuose, palengvinant jų artimųjų naštą. Nuo projekto įgyvendinimo pradžios socialinės globos ir iki 4,5 val. per dieną nemokamas slaugos paslaugas gavo 19 Savivaldybės gyventojų. Iš projekto lėšų buvo įsigytas naujas lengvasis automobilis, skirtas projekto dalyvių lankymui, nupirkta reikalinga slaugos įranga.
Dėl Birštono savivaldybės administracijos kartu su Nemajūnų dienos centru ir Nemajūnų bendruomenės santalka įgyvendinamo projekto „Paslaugų šeimai plėtojimas Birštono savivaldybėje“ šeimos, susiduriančios su sunkumais, krizinėmis situacijomis, gauna kompleksiškai teikiamas paslaugas: psichologo konsultacijas, pozityvios tėvystės mokymus, pavėžėjimo paslaugas į organizuojamus renginius, esant poreikiui, gali būti suteiktos ir vaikų priežiūros paslaugos tėvų užimtumo metu, įsteigtas šeimų klubas. Paslaugos teikiamos 170 asmenų. Nemajūnų dienos centras atlieka ir bendruomeninių šeimos namų funkcijas. 2019 metais projekto veiklos pasipildė asmeninio asistento paslaugomis darbingo amžiaus neįgaliems asmenims, skatinant juos integruotis į darbo rinką, visuomenės gyvenimą.
Kaip jau buvo minėta, Nemajūnų dienos centras yra ir LPF Maisto banko partneris, teikia paramą maisto produktais sunkiai besiverčiančioms šeimoms, taip pat dalija Europos Sąjungos paramą maisto produktais Birštono seniūnijos gyventojams.
Nemajūnų dienos centras – pagrindinis specialiųjų socialinių paslaugų teikėjas asmens namuose Savivaldybės kaimiškose vietovėse. Centro turimos transporto priemonės padidino socialinių paslaugų teikimo galimybes, asmenims teikiama transporto organizavimo paslauga, skalbinių parvežimas, nuvežimas ir kt. (duomenys pateikti 11 lentelėje). 
2018 m. birželio 1 d. Birštono savivaldybės tarybos sprendimu Nr. TS-85 „Dėl  biudžetinės įstaigos Nemajūnų dienos centro skyrimo vykdyti atvejo vadybos ir globos centro funkcijas Birštono savivaldybėje“ Nemajūnų dienos centras atlieka ir globos centro funkcijas, kurio pagr indinis tikslas – užtikrinti, kad visiems įvaikintiems ir globojamiems vaikams bei jų globėjams, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba, siekiant tinkamo vaiko, įvaikio ugdymo ir auklėjimo šeimai artimoje aplinkoje.
Įgyvendinant vaikų socializacijos, pilietinio ir tautinio ugdymo programą ir gavus Birštono savivaldybės dalinį finansavimą, jau trečius metus centre organizuotos vaikų vasaros poilsio stovyklos. Pagrindinis vaikų vasaros stovyklos tikslas – organizuoti Birštono savivaldybės vaikų užimtumą vasaros atostogų laikotarpiu, padėti geriau pažinti gimtąjį kraštą, sudaryti sąlygas kokybiškai pailsėti aktyviai sportuojant, lavinant kūrybiškumą, užmezgant naujas pažintis bei susirandant naujų draugų. 2017 –2019 m.  vasaromis buvo organizuotos 9 stovyklos (po 3 pamainas), iš viso stovyklose dalyvavo 39 vaikai. 
Birštono savivaldybės neįgaliųjų draugija – asociacija, kuri, vadovaujantis 2008 m. liepos 4 d. Jungtinės veiklos sutartimi su Skyriumi, teikia pagalbos į namus paslaugas Birštono mieste. 2019 metais pagalbos į namus paslaugos suteiktos 33 asmenims. (2018 m. – 34 asmenims,  2017 m. –29 asmenims. 
Bendradarbiaujant su Savivaldybe, Skyriumi, Neįgaliųjų draugija taip pat skatina neįgaliųjų užimtumą. Teikiamos pagalbos buityje paslaugos, kurių metu paslaugų gavėjų namuose padedama pasirūpinti asmens higiena, palaikyti švarą. Taip pat organizuoja transporto paslaugas. 
2019 m. I-III ketv. teikiamomis asmens higienos paslaugomis pasinaudojo 58 asmenys 318 kartų. (2018 m. – 54 asmenys 311 kartų, 2017 m. 60 asmenų 378 kartus.)
2019 metais transporto paslaugomis pasinaudojo 52 asmenys, 611 kartų, (2018 m. – 52 asmenys 582 kartus, 2017 m. – 42 asmenys 694 kartus.)
Nuo 2007 metų Neįgaliųjų draugija kasmet dalyvauja Socialinės reabilitacijos paslaugų neįgaliesiems bendruomenėje projektų konkursuose ir yra pagrindinė reabilitacijos paslaugų savivaldybės neįgaliesiems teikėja. Pagrindinės projekto veiklos: neįgaliųjų dienos užimtumo organizavimas (savitvarka, kasdienės veiklos įgūdžių palaikymas, atkūrimas, ugdymas, skalbimas; saviraiškos ir kūrybiškumo lavinimas; darbo terapijos būrelis – siuvimas, drabužių taisymas; mokymas pažinti ir valdyti ligą ar negalią, savarankiškai spręsti kasdienes problemas). Neįgalieji gali pasinaudoti ir asmeninio asistento pagalba lankantis užimtumo, ugdymo, reabilitacijos, sveikatos priežiūros, teisėsaugos ir kt. įstaigose. Organizuojamas užimtumas įvairiuose amatų būreliuose ir klubuose (darbo terapijos būreliai – floristika, vėlimas iš vilnos, dekupažas, papuošalų gamyba ir kt.), meninių gebėjimų lavinimas būreliuose, kolektyvuose, klubuose (moterų vokalinio ansamblio „Sugrįžk jaunyste“ repeticijos). Meninių gebėjimų lavinimo paslauga padeda neįgaliesiems užsiimti jiems patinkančia veikla. Dauguma narių yra garbaus amžiaus, jiems trūksta drąsos, ryžto įsilieti į visuomenės gyvenimą. Dalyvaudami meno kolektyve, neįgalieji koncertuoja, taip išreiškia save, atskleidžia savo gebėjimus, suinteresuotumo užsiimti menine veikla suteikia vykstantys konkursai ir šventės. 


2019 metais projekto veiklose dalyvauja 138 neįgalūs birštoniečiai,  iš jų 66 darbingo amžiaus asmenys ir 72 pensinio amžiaus asmenys. Projektas finansuotas valstybės biudžeto lėšomis – 10488,00 Eur ir Savivaldybės biudžeto lėšomis – 2098,00 Eur.
2018 metais projekto veiklose dalyvavo 159 neįgalūs birštoniečiai, iš jų 70 darbingo amžiaus asmenys ir 89 pensinio amžiaus asmenys. Projektas finansuotas valstybės biudžeto lėšomis – 10140,00 Eur ir Savivaldybės biudžeto lėšomis – 2535,00 Eur.
Socialinės reabilitacijos paslaugas akliesiems ir silpnaregiams  bendruomenėje teikia ir VšĮ 
Kauno ir Marijampolės regionų aklųjų centras. Akliesiems ir silpnaregiams teikiamos asmeninio asistento pagalbos paslaugos įvairiose įstaigose; informacijos teikimas asmenims, turintiems regėjimo negalią prieinama forma ir technologijomis; asmeninio asistento pagalba sprendžiant buityje kylančias problemas. Taip pat neįgalieji kviečiami dalyvauti meninių gebėjimų lavinimo būreliuose, vokalinio ansamblio „Puriena“ veikloje. 2019 metais projekte dalyvavo 10 gyventojų, turinčių regos negalią, 5 iš jų darbingo amžiaus asmenys, 5 – pensinio amžiaus asmenys. Projektas finansuotas valstybės biudžeto lėšomis  – 1179,00 Eur, savivaldybės biudžeto lėšomis – 236,00 Eur. 2019 metais birželio mėnesį Kauno ir Marijampolės regionų aklųjų centras  pakeitė pavadinimą į VšĮ LASS pietvakarių centrą. (2018 m. dalyvavo 10 neįgaliųjų,  5 iš jų darbingo amžiaus asmenys, 5 – pensinio amžiaus asmenys. 
11 lentelė. Socialinės paslaugos ir kitokia parama teikiama Birštono savivaldybėje (asmenys / paslaugų skaičius):
	Eil. Nr.
	
Paslaugos pavadinimas
	Paslaugas gavę gyventojai

	
	
	2016 m.
	2017 m. 
	2018 m. 
	2019 m. 1-III ketv.

	1.
	Asmens higienos (asm./kartai)
	128/1225
	115/666
	85/614
	107/686

	2.
	Transporto paslaugos (asm./kartai)
	92/732
	81/774
	81/632
	76/690

	3.
	Kirpimo paslaugos (asm./kartai)
	45/316
	40/184
	40/213
	36/127

	4.
	Pagalba į namus
	53
	57
	57
	57

	5.
	Aprūpinimas techninės pagalbos priemonėmis
	41
	56
	51
	32

	6.
	Būsto ir aplinkos pritaikymas
	2 būstai
	3 būstai
	3 būstai
	1 būstas

	7.
	Reabilitacinės paslaugos neįgaliesiems
	182
	111
	124
	

	8.
	Ilgalaikės / Trumpalaikės socialinės globos
	16/3
	18/2
	21/0
	21/0

	9.
10
	Dienos socialinė globa iš jų:
Integrali pagalba
	14
	19
	22
	19

	
	
	-
	13
	12
	13

	11.
	Spaudos leidinio apie Birštono krašto žmones, įvykius ir t.t. užsakymas pensininkams ir neįgaliesiems
	400
	400
	400
	380

	12.
	Spaudos leidinio „Černobylietis“ prenumerata
	7
	7
	7
	0



Įvairias socialines paslaugas gaunančių asmenų skaičius išlieka panašus arba didėjantis, daroma išvada, kad gyventojams labai reikia paslaugų. Didėjant poreikiui, plečiasi ir paslaugų spektras, paslaugų pasirinkimo galimybės, o tai mažina atskirtį tarp miesto ir kaimo.
Birštono parapijos Caritas bendruomenės namai. Įgyvendinus bendruomenės namų įkūrimo projektą, juose įsikūrė daugelis aktyviausių miesto nevyriausybinių organizacijų, tokių kaip Birštono parapijos „Caritas“, Lietuvos pensininkų sąjungos „Bočiai“ Birštono miesto bendrija, Sveikos gyvensenos klubas „Šilagėlė,  Prienų – Birštono diabeto klubas „Versmė“, onkologinių ligonių klubas „Viltis gyventi“, Lietuvos Raudonojo Kryžiaus draugijos Birštono miesto komitetas, Lietuvai pagražinti draugijos Birštono skyrius, Birštono trečiojo amžiaus universitetas ir kt. nevyriausybinės organizacijos, kaimo bendruomenės, sukurtos bendruomenės narių ir atstovaujančios jų interesams, taip pat prisideda prie Savivaldybės gyventojų socialinio saugumo ir užimtumo, bendrųjų socialinių paslaugų teikimo. 
Siekdama gerinti paslaugų teikimą ir jų prieinamumą bei didinti gyventojų užimtumo galimybes, Savivaldybės taryba pagal galimybes kasmet finansuoja nevyriausybinio organizacijų vykdomą veiklą, kuri skirta ne tik jų nariams bet ir visiems birštoniečiams. Lėšos, skiriamos nevyriausybinių organizacijų įgyvendinamų projektų programoms, pavaizduotoms 15 lentelėje.

7. Socialinių darbuotojų ir socialinių darbuotojų padėjėjų skaičius Savivaldybėje 

12 lentelė. Socialinių darbuotojų, socialinių darbuotojų padėjėjų skaičius Savivaldybėje 2019 m.
	Eil. Nr.
	Įstaigos
	Socialinių darbuotojų etatų skaičius
	Socialinių darbuotojų padėjėjų etatų skaičius
	Iš viso

	
	
	Iš viso
	Iš jų finansuojamų iš VB
	
	

	1.
	Savivaldybės socialinių paslaugų įstaigose:
	4
	2,5
	12,5
	16,5

	1.1.
	BĮ Nemajūnų dienos centras
	4
	2,5
	12,5
	16,5

	2.
	Nevyriausybinėse organizacijose:
	1
	-
	5
	6

	2.1.
	Birštono savivaldybės neįgaliųjų draugija
	1
	-
	5
	6

	2.2.
	Birštono parapijos „Caritas“
	-
	-
	-
	-

	3.
	Savivaldybės administracijoje
	-
	-
	-
	-



8. Ankstesnių metų socialinių paslaugų plano įgyvendinimo trumpa apžvalga

Kaip jau minėta, Skyrius planuoja, organizuoja bei kontroliuoja bendrųjų socialinių paslaugų ir socialinės priežiūros paslaugų teikimo kokybę, teikia kitą socialinę pagalbą visiems Savivaldybės gyventojams pagal poreikius. Birštono savivaldybės socialinių paslaugų 2019 m. planas patvirtintas Birštono savivaldybės tarybos 2019 m. vasario 15 d. sprendimu Nr. TS-14. Priemonės buvo įgyvendinamos, atsižvelgiant į 2019 metams suformuotus tikslus, uždavinius ir priemones.



III. UŽDAVINIAI IR PRIEMONIŲ PLANAS 2020 METAMS

9. Prioritetinės socialinių paslaugų plėtros kryptys
Prioritetinės socialinių paslaugų plėtros kryptys yra šios:
	alternatyvių socialinių paslaugų ilgalaikei socialinei globai senyvo amžiaus asmenims, 
neįgaliems suaugusiems ir vaikams su negalia, socialinėje atskirtyje atsidūrusiems asmenims (šeimoms) teikimas; 
	socialinių paslaugų vaikams, likusiems be tėvų globos ir globėjams (įtėviams) teikimas;
	socialinių paslaugų tinklo prieinamumas šeimoms ir vaikams; 
	1. Tikslas. Sudaryti sąlygas Birštono savivaldybės teritorijoje gyvenantiems asmenims (šeimoms) ugdyti ir stiprinti gebėjimus savarankiškai spręsti savo socialines problemas, palaikyti socialinius ryšius su visuomene.

	Uždaviniai
	Priemonės
	Lėšos, Eur,
finansavimo šaltiniai
	Atsakingi vykdytojai
	Laukiamas rezultatas 

	1
	2
	3
	4
	5

	













1. Siekti kokybiško socialinių paslaugų teikimo įvairioms Savivaldybės bendruomenės grupėms
	1. Tęsti bendrųjų ir specialiųjų paslaugų (socialinės priežiūros ir dienos socialinės globos, integralių paslaugų ir kt.) teikimą asmens namuose bei Nemajūnų dienos centro bazėje
	SB, VB, ES
lėšos 
	Skyrius, Nemajūnų dienos centras
	Teikiamos kokybiškos bendrosios, socialinės priežiūros ir dienos socialinės globos paslaugos gyventojų namuose ir dienos centre

	
	2. Gerinti Birštono savivaldybės neįgaliųjų gyvenimo kokybę bei socialinę integraciją į visuomenę, finansuojant Socialinės reabilitacijos paslaugų neįgaliesiems bendruomenėje projektus
	VB, SB
lėšos

	Skyrius, nevyriausybinės organizacijos
	Birštono savivaldybės neįgaliesiems teikiamos kokybiškos socialinės reabilitacijos paslaugos

	
	4. Užtikrinti trumpalaikės, ilgalaikės socialinės globos paslaugų teikimą Savivaldybės gyventojams
	VB, SB lėšos.
	Skyrius,  
Prienų globos namai ir kt. socialinės globos paslaugas teikiančios institucijos
	Trumpalaikės, ilgalaikės socialinės globos paslaugas gauna visi, kuriems nustatytas šių paslaugų poreikis 

	
	5. Teikti socialines paslaugas teikiančioms organizacijoms metodinę ir kt. informacinio pobūdžio medžiagą, skatinti jų profesinį tobulėjimą
	Nereikės
	
	Įstaigos, teikiančios
socialines paslaugas, turės visą naujausią informaciją, susijusią su socialinių paslaugų teikimu, kvalifikacijos kėlimu ir kt.

	2. Užtikrinti būsto ir (ar) aplinkos pritaikymo neįgaliesiems programos vykdymą Savivaldybėje
	1. Organizuoti būsto ir (ar) aplinkos pritaikymo neįgaliems asmenims darbų atlikimą ir apmokėti už atliktus darbus 
	VB, SB lėšos
	Skyrius
	Planuojama pritaikyti 3 būstus.




	1. Tikslas. Sudaryti sąlygas šeimoms gauti kompleksiškas paslaugas, užtikrinant paslaugų prieinamumą kuo arčiau šeimos gyvenamosios vietos, siekiant įgalinti šeimą įveikti iškilusias krizes, derinti šeimos ir darbo įsipareigojimus

	Uždaviniai
	Priemonės
	Lėšos, Eur,
finansavimo šaltiniai
	Atsakingi vykdytojai
	Laukiamas rezultatas 

	1
	2
	3
	4
	5

	Plėsti bendruomeninių ir kt. socialinių paslaugų šeimai, vaikams prieinamumą, didinti jų įvairovę

	1.Tęsti projekto „Kompleksinės paslaugos šeimai“ įgyvendinimą.

	Europos Sąjungos  (toliau -ES) lėšos 
	Skyrius, Nemajūnų bendruomenės santalka, Nemajūnų dienos centras 
	Sudarytos sąlygos šeimoms gauti kompleksiškas paslaugas

	
	2. Organizuoti įvairaus pobūdžio vasaros stovyklas vaikams, siekiant kuo didesnio kryptingo vaikų užimtumo, į veiklas įtraukiant ir visą šeimą
	Savivaldybės biudžeto (toliau – VB) lėšos 
	Skyrius, 
Švietimo kultūros ir sporto skyrius, kitos biudžetinės įstaigos, nevyriausybinės organizacijos
	Sudarytos sąlygos kryptingam vaikų užimtumui, kartu įtraukiant ir šeimas

	
	3. Tęsti socialinių paslaugų teikimą šeimoms ir jų vaikams, patiriantiems socialinę riziką, ugdyti jų socialinius įgūdžius Nemajūnų dienos centre, šeimų namuose.
	VB lėšos
	Skyrius, Nemajūnų dienos centras
	Paslaugas teiks 2 socialiniai darbuotojai darbui su šeimomis patyrusiomis socialinę riziką ir 1 atvejo vadybininkas. Kokybiškas paslaugas gaus visos šeimos, kurioms nustatytas  šių paslaugų poreikis

	
	4. Aktyvinti 
Globos centro veiklą BĮ Nemajūnų dienos centre, siekiant užtikrinti profesionalią pagalbą likusiam be globos vaikui ir kt.
	SB lėšos
	Skyrius, Nemajūnų dienos centras
	Aktyviai vykdoma globėjų paieška,  
globos centro paslaugos garantuojamos visiems likusiems be tėvų globos vaikams bei jų būsimiems globėjams ir kt. funkcijos.

	
	5. Organizuoti globėjų, įtėvių rengimo kursus 
	SB lėšos
	Skyrius, Nemajūnų dienos centras
	Paruošti nauji globėjai





	3. Tikslas: Prevencinių bei informacinių priemonių pagalba siekti Savivaldybės bendruomenės socialinio saugumo užtikrinimo.

	Uždaviniai
	Priemonės
	Lėšos, Eur,
finansavimo šaltiniai
	Atsakingi vykdytojai
	Laukiamas rezultatas 

	1
	2
	3
	4
	5

	1. Organizuoti prevencinį darbą su atskirtį, socialinę riziką dėl amžiaus, negalios ar kitų priežasčių patiriančiais asmenimis
	1. Kaupti informaciją apie savivaldybėje gyvenančius, dėl amžiaus, neįgalumo
ar kt. priežasčių, socialinę atskirtį patiriančius, arba asmenis, patiriančius socialinę riziką.  
	Nereikės
	Skyrius, Nemajūnų dienos centras, 
bendradarbiaujant su nevyriausybinės organizacijomis, kaimo bendruomenėmis
	Skyriuje sukaupta informacija apie socialinę atskirtį patiriančius asmenis, vykdoma jų priežiūra

	
	2. Įvairių  motyvacinių priemonių pagalba skatinti asmenis ir šeimas, patiriančias socialinę atskirtį, integruotis į bendruomenę, rūpintis savo artimaisiais.

	Nereikės
	Skyrius, Nemajūnų dienos centras, bendradarbiaujant su nevyriausybinės organizacijomis, kaimo bendruomenėmis 
	Užmegztas glaudesnis ryšys su šeimomis.

	
	3. Organizuotis pykčio, agresijos, smurto valdymo mokymus asmenims, kurie naudojo smurtą aplinkoje
	Perkama paslauga
	Skyrius, Nemajūnų dienos centras, bendradarbiaujant su nevyriausybinės organizacijomis,
	Asmenys dalyvavę mokytuose pajėgūs kontroliuoti pyktį.

	
	4. Nuolat teikti naujausią informaciją gyventojams įv. socialiniais klausimais visuomenės informavimo priemonėmis, o pensinio amžiaus asmenims ir neįgaliesiems prenumeruojant spaudos leidinį
	SB lėšos
	Skyrius
	Gyventojai su naujausiomis žiniomis gali susipažinti savivaldybės tinklapyje www.birstonas.lt, taip pat spaudos leidiniuose

	
	5. Organizuoti ar prisidėti kitoms organizacijoms rengiant įvairias socialines akcijas labiausiai pažeidžiamoms visuomenės grupėms
	Rėmėjų lėšos
	Skyrius, bendradarbiaujant su NVO, kaimo bendruomenėmis
	Sumažės labiausiai pažeidžiamų socialinių grupių socialinė atskirtis



11. Regioninių socialinių paslaugų poreikis 2020 m.

13 lentelė. Regioninių socialinių paslaugų poreikis Birštono savivaldybėje 2019 m. 
	Eil. Nr.
	Socialinių paslaugų rūšys pagal žmonių socialines grupes
	Socialinės globos įstaiga
	Mastas (vietų skaičius)

	1
	2
	3
	4

	1.
	Ilgalaikė socialinė globa
	Prienų globos namai
	4

	
	
	Kiti socialinės globos namai
	1

	2.
	Trumpalaikė socialinė globa
	Prienų globos namai
	1

	4.
	Socialinės ir kitos paslaugos vaikams, likusiems be tėvų globos
	1. BĮ Nemajūnų dienos centras.
2. VšĮ Prienų ligoninė.
centras.
3. Socialiniai globėjai.
	2




IV. FINANSAVIMO PLANAS

12. Socialinių paslaugų finansavimo šaltiniai
14 lentelė. Socialinių paslaugų finansavimo šaltiniai Birštono savivaldybėje:
	Eil. Nr.
	Socialinių paslaugų finansavimo šaltiniai
	Pagal faktines
išlaidas
	Pagal planines išlaidas
	Pagal planines išlaidas

	
	
	2018 m.
tūkst. Eur.
	2019 m.
tūkst. Eur.
planas
	2020 m.
tūkst. Eur.
planas

	1
	2
	3
	4
	5

	1.
	Savivaldybės biudžeto išlaidos socialinėms paslaugoms
	328,78
	368,50
	

	2.
	LR valstybės biudžeto specialiosios tikslinės dotacijos socialinėms paslaugoms, iš jų:
	106,90
	130,10
	

	2.1.
	Šeimų, patiriančių socialinę riziką socialinei priežiūrai organizuoti
	31,90
	45,60
	

	2.2.
	Asmenų su sunkia negalia socialinei globai organizuoti
	67,80
	72,50
	

	2.3.
	Vaikų globos (rūpybos) išmokoms
	7,20
	11,25
	

	3.
	LR valstybės biudžeto lėšos įv. programoms įgyvendinti: 
būsto pritaikymo neįgaliesiems,
neįgaliųjų reabilitacijos
	
5,82
10,86
	
3,8
11,68
	

	4.
	ES struktūrinių fondų lėšos
	50,00
	54,87
	

	5.
	Asmenų mokėjimai už socialines paslaugas
	18,30
	18,00
	



12.1. Socialinių paslaugų finansavimo šaltinių įvertinimas
Pagrindinis socialinių paslaugų teikimo finansavimo šaltinis yra Savivaldybės ir valstybės biudžetų lėšos. Tik nedidelę lėšų dalį sudaro ir paslaugų gavėjų mokamos lėšos. Įvairios asociacijos savo veiklų vykdymui naudoja lėšas, gautas iš Savivaldybės biudžeto, taip pat dalyvauja projektinėse veiklose. 

13. Socialinių paslaugų finansavimo iš Savivaldybės biudžeto būdai

15 lentelė. Socialinių paslaugų finansavimas iš Savivaldybės biudžeto.
	Eil. Nr.
	Finansavimo būdai
	Lėšos (tūkst. Eur.)

	
	
	2018 m.
(tūkst. Eur)
	2019 m.
(tūkst. Eur)
planas
	2020 m. (tūkst. Eur)
planas

	1.
	Socialinių paslaugų pirkimas 
	33,50
	30,00
	-

	2.
	Tiesioginis socialinių paslaugų įstaigų finansavimas, iš jo:
	261,8
	294,63
	

	2.1.
	Savivaldybės pavaldumo įstaigoms (Nemajūnų dienos centras)
	185,20
	220,67
	

	2.2.
	Regioninių socialinių paslaugų įstaigoms pagal lėšų kompensavimo sutartis (Prienų, Suvalkijos globos namai)
	18,80
	24,60
	

	2.3.
	nevyriausybinių organizacijų socialinės paskirties pastatų, automobilių ir jų veiklos finansavimas
	Birštono savivaldybės „Neįgaliųjų draugija“
	30,00
	20,36
	

	
	
	Birštono parapijos „Caritas“ bendruomenės namai
	27,80
	29,00
	

	3.
	Savivaldybės biudžeto lėšos, skirtos nevyriausybinių organizacijų užimtumo veiklai, projektams
	27,35
	39,00
	

	4.
	Kofinansavimas įgyvendinamų projektų, programų: būsto neįgaliesiems pritaikymo,
neįgaliųjų reabilitacijos
	3,41
2,72
	2,54
2,33
	

	
	Iš viso:
	328,78
	368,50
	



14. Lėšos, reikalingos žmogiškųjų išteklių plėtrai

Siekiant efektyvesnio socialinių paslaugų organizavimo ir kokybiškesnio jų teikimo, būtinas nuolatinis dėmesys specialistų kvalifikacijos kėlimui. Nors socialinių darbuotojų, socialinių darbuotojų padėjėjų atlyginimai Birštono savivaldybėje yra didesni nei didesnėje Lietuvos dalyje, tačiau didėjant minimaliam darbo užmokesčiui, siekiant kokybiškesnio darbuotojų darbo bei darbuotojo pasitenkinimo atliekant darbą, atlyginimai privalo ir toliau didėti.

15. Savivaldybės finansinių galimybių palyginimas su numatytų priemonių finansavimu

Birštono savivaldybėje socialinės paslaugos organizuojamos pagal gyventojų poreikius. Planuojamos Savivaldybės finansinės galimybės atitinka įvertintą socialinių paslaugų poreikį ir planuojamą socialinių paslaugų plėtrą. Siekiant išlaikyti Birštono savivaldybės organizuojamų socialinių paslaugų teikimo kokybę ir kiekybę bei atsižvelgiant į paslaugų poreikį, būtina kasmet didinti šiai sričiai skiriamą finansavimą.

15.1. Savivaldybės organizuojamų socialinių paslaugų įvertinimas

Pradėjus teikti specialiąsias socialines paslaugas, Birštono savivaldybėje užtikrinamas socialinių paslaugų teikimas įvairių socialinių grupių asmenims. Birštono savivaldybės finansiniai ištekliai pakankami socialinių paslaugų organizavimui bei teikiamų socialinių paslaugų kokybės užtikrinimui. Ilgalaikės socialinės globos poreikis Birštono savivaldybėje patenkintas, eilių nėra, sudaroma galimybė pasirinkti ilgalaikės globos vietą. 

V. PLĖTROS VIZIJA IR PROGNOZĖ
16. Socialinių paslaugų plėtros vizija

Skyriaus veiklos siekiama vizija – tapti modernia bendradarbiaujančia įstaiga: 
	organizuojančia kokybiškų socialinių paslaugų teikimą Birštono savivaldybės gyventojams ir efektyviai vykdančia jai perduotas socialinės paramos funkcijas;  
	planuojančia aukšto lygio socialinių paslaugų plėtotę, orientuota į socialinę paslaugų gavėjų integraciją;  
	plėtojančia bendruomeninių socialinių paslaugų tinklą, ypatingą dėmesį sutelkiant paslaugų šeimai ir senyvo amžiaus asmenims plėtrai; 
	atitinkančia Savivaldybės ir šalies darnaus vystymosi principus; 
	gebančia mažinti socialinę atskirtį, didinti pilietinės visuomenės aktyvumą, inicijuojant vietines grupes ir kaimo bendruomenes.

17. Prognozuojamos socialinės paslaugos

Birštono savivaldybėje socialinės paslaugos prognozuojamos, atsižvelgiant į praėjusių metų gyventojų pateiktų prašymų skirti socialines paslaugas analizę. Atitinkamų paslaugų poreikį sąlygoja gyventojų sveikatos būklė, socialinis gyvenimas, vykstantys migracijos procesai, darbo rinkos padėtis ir kt.
2020 m. taip pat numatoma teikti bendrąsias, socialinės priežiūros paslaugas: pagalbą į namus, socialinių įgūdžių ugdymo ir palaikymo, intensyvios krizių įveikimo pagalbos paslaugas ir socialinės globos paslaugas: ilgalaikės ir trumpalaikės socialinės globos paslaugas senyvo amžiaus asmenims ir suaugusiems asmenims su negalia socialinės globos įstaigose, dienos socialinės globos paslaugas asmenims su negalia ir senyvo amžiaus asmenims globos įstaigose ir namuose, ilgalaikės ir trumpalaikės socialinės globos paslaugas likusiems be tėvų globos vaikams, socialinės reabilitacijos paslaugas neįgaliesiems bendruomenėje ir kitas socialines paslaugas.

18. Savivaldybės biudžeto augimo perspektyva ir numatomas pokytis

Kadangi numatyti biudžetą 3 metams yra sudėtinga, pateikiamos siektinos lėšos, kurias privalu tikslinti kasmet. Biudžetas tikslinamas irgi kasmet. Tiek Savivaldybės biudžetas, tiek jo dalis socialinėms paslaugoms per ateinančius 3 metus turėtų keistis, kadangi didėja socialiai remtinų ir sunkioje socialinėje situacijoje atsidūrusių gyventojų. Savivaldybės biudžeto per ateinančius metus perspektyvos nurodytos 16 lentelėje.  
16 lentelė. Planuojamas Birštono savivaldybės biudžetas:
	Metai
	Įvykdytas ir prognozuojamas Savivaldybės biudžetas, tūkst. Eur*
	Savivaldybės biudžeto dalis, planuojama skirti socialinėms reikmėms, proc.*

	2018
	9202,1 tūkst. Eur
	3,57

	2019
	9252,9 tūkst. Eur
	3,7 *

	2020
	9300,0 tūkst. Eur
	3,8 *


*numatomos lėšos gali kisti priklausomai nuo Savivaldybės biudžeto



19. Išteklių prognozė ateinantiems 3 metams

Numatomi materialiniai ištekliai, kurie leistų siekti geresnio socialinių paslaugų poreikio tenkinimo:  
	išlaidų, skiriamų socialinėms paslaugoms iš Savivaldybės biudžeto – 3,8 proc. nuo bendro Savivaldybės biudžeto. 
Prognozuojami žmogiškieji ištekliai, kurie leistų siekti geresnio socialinių paslaugų poreikio tenkinimo:
	socialinių darbuotojų padėjėjų skaičiaus augimas – 1;
	slaugytojų padėjėjų skaičiaus augimas – 1.

20. Siūlomos plėsti regioninės socialinės paslaugos, jų rūšys ir prognozuojamas mastas
Tiksliai numatyti išteklius, kurie leistų siekti geresnio socialinių paslaugų poreikio tenkinimo ateinantiems trejiems metams, yra sudėtinga. 
17 lentelė. Regioninių socialinių paslaugų plėtra:
	Socialinių paslaugų rūšys (nurodomos pagal žmonių socialines grupes)
	Mastas (vietų skaičius)

	Trumpalaikės socialinės paslaugos (pensinio amžiaus asmenims)
	1

	Ilgalaikės socialinės paslaugos (asmenims, kuriems nustatytas slaugos ar priežiūros (pagalbos) poreikis)
	5



VI. PLANO ĮGYVENDINIMAS IR PRIEŽIŪRA
21. Socialinių paslaugų plano įgyvendinimo priežiūros vykdytojai

Skyrius koordinuoja plano įgyvendinimą, rezultatus aptaria kartu su Administracijos vadovais, Savivaldybės socialinių paslaugų įstaigomis, nevyriausybinių organizacijų atstovais. Vertinama plano įgyvendinimo eiga, aptariamos iškilusios kliūtys, atsiradusios siekiant numatytų tikslų ir uždavinių, ieškoma galimų alternatyvių sprendimų.

22. Socialinių paslaugų plano įgyvendinimo priežiūros etapai ir įvertinimo rezultatai

Skyrius renka, sistemina ir analizuoja informaciją apie Savivaldybės teritorijoje teikiamas socialines paslaugas. Atliekama socialinių paslaugų poreikio analizė. Socialinių paslaugų įstaigos ir organizacijos teikia suteiktų paslaugų mėnesines ataskaitas, metines biudžeto vykdymo ir veiklos ataskaitas. Skyrius analizuoja ir vertina, kaip socialinių paslaugų įstaigos, organizacijos įgyvendina plano tikslus ir uždavinius, ar efektyviai ir taupiai naudojamos lėšos. 
Savivaldybės interneto svetainėje pateikiamas plano projektas, Savivaldybės gyventojams sudaromos sąlygos pareikšti nuomonę ir vertinti socialinių paslaugų teikimą, teikti pasiūlymus dėl socialinių paslaugų efektyvumo. 
Plano įvertinimo rezultatai bus palyginami su III skyriuje nurodytu 2019 m. priemonių planu. Vertinant bus aptariamos iškilusios plano įgyvendinimo kliūtys laukiamiems rezultatams pasiekti, ieškoma kliūčių šalinimo būdų.

23. Pasiektų rezultatų, tikslų ir uždavinių analizė, numatytų vykdyti priemonių efektyvumas

Per metus pasiektų rezultatų, tikslų ir uždavinių analizė, numatytų vykdyti priemonių efektyvumas bus vertinamas pagal šiuos kriterijus: 
18 lentelė. Pasiektų rezultatų, tikslų ir uždavinių analizė.
	Eil. Nr. 
	Socialinių paslaugų efektyvumo vertinimo rodikliai
	2018 m. 
	2019 m.
	2020 m.

	1.	
	Savivaldybės biudžeto išlaidos per metus socialinėms paslaugoms, tenkančios vienam Savivaldybės gyventojui
	71,99
	
	

	2.	
	Valstybės skirtų dotacijų santykis su Savivaldybės biudžeto lėšomis, skiriamomis socialinėms paslaugoms, proc.
	32,48
	
	

	3.	
	Vietų skaičiaus stacionariose socialinių paslaugų įstaigose santykis su vietų skaičiumi nestacionariose socialinių paslaugų įstaigose (laikino gyvenimo namuose, dienos socialinės globos centruose, savarankiško gyvenimo namuose, socialinės priežiūros centruose)
	0,23
	
	

	4.	
	Socialinės globos ir socialinės priežiūros gavėjų skaičiaus santykis su bendru Savivaldybės gyventojų skaičiumi, proc.
	0,02
	
	

	5.	
	Regioninių socialinių paslaugų gavėjų skaičiaus santykis su kitų socialinių paslaugų (išskyrus bendrąsias socialines paslaugas) gavėjais
	0,23
	
	

	6.	
	Socialinių darbuotojų ir socialinių darbuotojų padėjėjų skaičius Savivaldybėje, tenkantis 1 tūkst. Savivaldybės gyventojų
	3,61
	
	

	7.	
	Socialinių paslaugų poreikio patenkinimo procentas (asmenų (šeimų), kurių socialinių paslaugų poreikis yra patenkintas, santykis su asmenų (šeimų), kurių socialinių paslaugų poreikis yra įvertintas, skaičiumi)
	99
	
	





24. Socialinių paslaugų plano viešinimas

2020 metų Socialinių paslaugų planas, jo vykdymas, rezultatai bus viešinami Birštono savivaldybės interneto svetainėje.
___________________
Lietuvos Respublika	2009	2010	2011	2012	2013	2014	2015	2016	2017	2018	2019	3183856	3141976	3052588	3003641	2971905	2943472	2921262	2888558	2847904	2808901	2794184	Birštono sav.	2009	2010	2011	2012	2013	2014	2015	2016	2017	2018	2019	4771	4679	4593	4532	4460	4369	4371	4330	4254	4168	4117	Lietuvos Respublika


Metai


Birštono savivaldybė




Vaikai iki 18 m.	

2016-01-01	2017-01-01	2018-01-01	2019-01-01	2019 m. I-III ketv.	703	679	659	640	627	Darbingo amžiaus asmenys	
2016-01-01	2017-01-01	2018-01-01	2019-01-01	2019 m. I-III ketv.	3123	2971	2950	2887	2874	Pensinio amžiaus asmenys	
2016-01-01	2017-01-01	2018-01-01	2019-01-01	2019 m. I-III ketv.	1031	1034	1042	1039	1043	



Atvykimą deklaravusių asmenų skaičius	
2016 m.	2017 m.	2018 m.	2019 m.	101	123	50	41	Išvykimą  deklaravusių asmenų skaičius	
2016 m.	2017 m.	2018 m.	2019 m.	294	275	266	226	



Priežiūros (pagalbos) tikslinė kompensacija	
2016 m.	2017 m.	2018 m. 	2019 m. I-III ketv.	88	85	82	72	Slaugos išlaidų tikslinė kompensacija	
2016 m.	2017 m.	2018 m. 	2019 m. I-III ketv.	78	71	72	73	

